text: 7 (Leyi Salmu 45:6, 7 *.) Jesus alli kaq rurëkunata kuyaptin y mana alli kaq rurëkunata paqwë chikiptinmi, Jehoväqa Gobiernunchö Mandakoq kanampaq churashqa. Y ‘shumaq pukutaq aceitiwanmi' akrashqa ‘yanaqinkunapita' mas precisaq kanampaq, tsë ninanqa David kastapita shamoq mandakoqkunapita. Tsëtaqa rurarqan, Jesus Mandakoq kanampaq kikin Jehovä akrarmi, y manam tsëllatsu, Sacerdötikunapa Mandakoqnin kanampaqpis akrarqanmi (Sal. 2:2; Heb. 5:5, 6). Peru Jesusqa manam rasumpa aceitiwantsu akrashqa karqan, sinöqa santu espïrituwanmi, y Gobiernunqa manam Patsachötsu kanqa, sinöqa ciëluchömi.